ศบค. ย้ำ การกระจายวัคซีนของแต่ละพื้นที่ขึ้นอยู่กับจำนวนวัคซีน ประชากรและความเสี่ยงของแต่ละพื้นที่
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงการกระจายวัคซีน ว่า เบื้องต้น กรมควบคุมโรค ให้หลักการการกระจายวัคซีนแต่ละพื้นที่ แต่ละจังหวัด โดยขึ้นอยู่กับจำนวนวัคซีน จำนวนประชากรและแปรผันไปตามสถานการณ์การระบาดและกลุ่มเป้าหมายที่แตกต่างกันในแต่ละจังหวัด หากจังหวัดใดมีการแพร่ระบาดอย่างหนัก จะพิจารณาให้กระจายวัคซีนเพื่อควบคุมการแพร่ระบาดศบค. ยินดีรับข้อเสนอของแต่ละจังหวัด ที่เสนอเข้ามาเรื่องการกระจายวัคซีน เพราะแต่ละพื้นที่ย่อมเข้าใจบริบทของพื้นที่ตัวเอง ว่าควรจะปรับการกระจายวัคซีนไปตรงจุดไหนอย่างไร